Draun (hochdeitsch: Traun) ist de fünftgressde Stod vo Owaöstareich und liegd in da Mittn vom Laund, im Hausruckvierl, im Bezirk Linz-Laund. Draun is da Sitz vo an Bezirksgricht, owa ned de Bezirkshauptstod (des is Linz). Bei da Voikszöhlung im Joa 2001 hod Draun 23.470 Einwohna ghobt und wor damid af Blotz 20 vo olle Städt in Östareich. Im Norn herd sStodgebied ba da Weana Bundesstroßn (B1) af, im Sidn bam Draun-Fluss. Nochbagmoana san im Nordn Basching und Leonding, im Ostn Linz, im Sidn Aunsföin und Bucking und im Westn Hörsching.